नई दिल्ली। लोकेश राहुल (149) और ऋषभ पंत (114) के बीच छठे विकेट के लिए हुई 204 रन की रिकॉर्ड साझेदारी के बावजूद भारत को यहां ओवल मैदान पर इंग्लैंड के हाथों पांचवें और आखिरी टेस्ट मैच के पांचवें दिन मंगलवार को 118 रन से हार का सामना करना पड़ा। इसी के साथ इंग्लैंड ने श्रृंखला 4-1 के अंतर से जीत ली है। सीरीज में हार के साथ भारत को ICC टेस्ट रैंकिंग में बड़ा नुक्सान हुआ है। इंग्लैंड को बड़े अंतर से सीरीज जीतने का फायदा मिला है और वह अब चौथे स्थान पर आ गई है। इसके साथ आखिरी टेस्ट मैच का खिलाड़ियों की रैंकिंग पर भी बड़ा असर देखने को मिला है।